Skønt hus med magisk udsigt fra terrasen. Nydeligt, rent, flow, velholdt hus - skøn oplevelse, og vi skal nok komme tilbage engang.
Parkering er virkelig et issue. Det er meget smalle veje op til huset, med parkerede biler hele vejen op, som man skal snegle sig forbi, og guderne må hjælpe, hvis du møder en modkørende... Så find den mindste bil, du kan slippe afsted med. Men parkering og veje er et problem på hele øen, så nok ikke meget værre her, men du skal være heldig for ikke at skulle gå en håndfuld minutter fra din parkering til huset.
Men parkering er det eneste, der trækker ned - for huset er virkelig skønt, og der er god plads til mange mand. Vi nød det og elskede turene til de andre byen i bjergene - særlig Valdemossa er magisk, og så er der ikke langt til den utroligt børnevenlige strand i Port de Soller. Beliggenheden er dejlig central, og bjergene tårner op overalt i området.
Skønt hus, skøn beliggende, skøn vært - det er et godt valg